PATVIRTINTA

Alytaus r. meno ir sporto

mokyklos direktorės

2017 m. vasario 20 d.

įsakymu Nr. DS - 44

**ALYTAUS R. MENO IR SPORTO MOKYKLOS PATALPŲ**

**KŪRIKO PAREIGYBĖS APRAŠYMAS**

**I. PAREIGYBĖ**

1. Kūrikas – pareigybė priskiriama kvalifikuotų darbuotojų grupei.

2. Pareigybės lygis – C.

3. Pareigybės paskirtis – palaikyti Alytaus r. meno ir sporto mokyklos patalpose šilumą, prižiūrėti tvarką katilinėje.

4. Pareigybės pavaldumas – kūrikas pavaldus ūkvedžiui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas einantis šias pareigas, turi atitikti šiuos reikalavimus:

5.1. turėti atestacijos ir kvalifikacijos pažymėjimus;

5.2. turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

5.3. Alytaus r. meno ir sporto mokyklos patalpų kūrikas turi mokėti, žinoti ir išmanyti:

5.3.1. elektrinių prietaisų sandarą, veikimo principus ir naudojimo tvarką;

5.3.2. elektrosaugos pagrindus;

5.3.3. sveikatos ir saugos darbe, bei priešgaisrinės saugos reikalavimus.

**III. ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. darbas atliekamas pagal kiekvieną mėnesį sudarytą grafiką;

6.2. turi užtikrinti Alytaus r. meno ir sporto mokyklos pastato patalpų apšildymą;

6.3. būti pareigingam, darbščiam, tvarkingam;

6.4. mokėti naudotis darbo įrankiais;

6.5. griežtai laikytis priešgaisrinės saugos, saugos darbe taisyklių reikalavimo;

6.6. vykdyti visus ūkvedžio nurodymus, kurie neprieštarauja darbo sutarties ir žmonių saugos darbe įstatymams;

6.7. pagal galimybes taupiai naudoja kurą ir jį apsaugo nuo išgrobstymo.

7. Kūrikas įtaręs ar pastebėjęs žodines, fizines, socialines patyčias, smurtą tarp mokinių: 7.1. nedelsdamas įsikiša ir nutraukia bet kokius tokį įtarimą keliančius veiksmus;

7.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

7.3. raštu informuoja patyrusio patyčias, smurtą mokinio mokytoją apie įtariamas ar įvykusias patyčias;

7.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.)

**IV. ATSAKOMYBĖ**

8. Šias pareigas vykdantis darbuotojas atsako:

8.1. atsako už priešgaisrinės ir darbų saugos bei vidaus darbo tvarkos taisyklių laikymąsi;

8.2. švarą ir tvarką katilinės patalpoje, kieto kuro laikymo vietoje ir teritorijoje aplink patalpas;

8.3. atsako už priskirtą inventorių;

8.4. už kieto kuro naudojimą ir taupymą.

Susipažinau \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_

(data)